DIHOSKAN OLEH DAVID ATTENBOROUGH
Antara haiwan paling mengagumkan yang pernah wujud,
dan yang paling terkenal, tentulah dinosaur.
Tyrannosaurus rex.
Haiwan yang dapat mencetuskan imaginasi kita.
Ia haiwan jenis apa?
Bagaimana rupanya? Bagaimana ia hidup?
Kini, kajian saintifik menjawab semua persoalan itu.
Bukan tentang T. rex saja,
malah spesies lain yang turut hidup bersamanya.
Teknologi pengimejan terkini membolehkan kami mencipta semula haiwan ini.
Bumi, 66 juta tahun lalu.
Langit dipenuhi dinosaur berterbangan.
Dalam laut, reptilia gergasi mengawasi dasar.
Di darat pula, setiap jenis dinosaur
bergelut untuk meneruskan hidup.
Kini, kita tahu banyak perkara tentang dunia yang dikuasai dinosaur.
Inilah kisah tentangnya.
Dunia Ais
Kehidupan amat mencabar
di hujung utara dan selatan Bumi.
Namun, dinosaur telah dapat menguasai kedua-dua kutub ini.
Di hujung utara Amerika, pemburu kecil ini, seekor dromaeosaur,
dapat hidup dalam suasana hampir gelap selama tiga bulan.
Akhirnya kini, musim bunga tiba.
Ia memiliki bulu,
jadi ia boleh menjanakan haba dalam badannya
dan mengekalkan haba itu sebanyak mungkin.
Itulah cabaran bagi setiap dinosaur yang tinggal di kawasan sejuk.
Ia bergerak pantas meredah salji
sambil memeriksa tempat ia pernah menemui makanan sebelum ini.
Di dunia ais, peluang kecil pun takkan dibiarkan.
Jika mahu berjaya, seperti biasa,
ia perlukan pemasaan yang tepat.
Walaupun ketika zaman ini dalam sejarah Bumi,
bahagian kutub adalah agak hangat,
tanah-tanah ini berdepan perubahan musim yang ekstrem.
Apabila matahari terbit buat kali pertama sejak hampir tiga bulan,
setiap haiwan perlu bersedia untuk merebut peluang waktu siang
dan cuaca hangat yang mendatang.
Anak dromaeosaur ini perlu bekerjasama
jika mahu memburu mangsa besar.
Peluang pertama musim ini telah tiba.
Kawanan hadrosaur.
Setiap tahun, dinosaur berparuh ini akan melalui kawasan ini.
Nomad yang mencari tumbuhan segar yang dibawa musim bunga.
Saiznya besar.
Dromaeosaur akan dapat menewaskannya jika ia bekerjasama.
Di depan ada sungai yang kawanan itu perlu redahi.
Dromaeosaur pula tahu tentu ada yang takkan terselamat.
Musim sejuk semakin berakhir, maka ais yang mencair mula mengalir deras.
Kawanan hadrosaur perlu meredah air yang dalam dan deras ini.
Si ketua cuba memilih kawasan yang paling selamat.
Ahli lain mengikut dengan berhati-hati.
Anak-anak mengekor rapat ibu bapanya.
Jika tersilap langkah, ia boleh terbunuh.
Hadrosaur dewasa menunggu giliran dan semakin berdebar.
Kesesakan ini memberi peluang kepada dromaeosaur.
Dromaeosaur menyasarkan anak-anak hadrosaur.
Panik mula tersebar dalam kalangan kawanan itu.
Percubaan meredah yang teratur, bertukar menjadi kekalutan.
Ibu bapa dan anak terpisah.
Ia bernasib baik.
Kawanan hadrosaur berkumpul semula dan meneruskan perjalanan.
Nampaknya, dromaeosaur terlepas peluang…
tapi ia bernasib baik atas "bantuan" sungai.
Mangsa akan sentiasa ada.
Makan besar. Makanan yang lebih banyak berbanding semasa musim sejuk.
Di dunia ais, rezeki bermusim tidak berpanjangan.
Musim bunga cuma sekejap, dan musim panas pula akan berakhir.
Banyak perkara perlu dibuat sebelum musim sejuk kembali.
Di hilir, sungai semakin melebar dan mengalir perlahan,
jadi, ia mula menitiskan keladak
dan mewujudkan jaringan pulau.
Ada haiwan yang telah pun mengambil peluang ini
untuk berkumpul bagi ritual musim bunga.
Akhirnya, musim bunga benar-benar tiba.
Berdozen-dozen Ornithomimus jantan sedang bersiap sedia
untuk detik paling penting dalam hidupnya.
Dinosaur mirip burung unta yang pelik ini berlindung di pulau ini
untuk menggali kawah sempit, tahap pertama untuk membuat sarang.
Setelah Ornithomimus betina tiba,
ia akan memilih untuk mengawan dengan si jantan yang ada sarang tercantik.
Yang lambat sudah tiada tempat untuk bina sarang.
Satu-satunya ruang yang ada adalah di tebing pulau.
Mencari tempat bersarang hanyalah permulaan.
Setelah bertelur,
ia perlu dilindungi dalam hamparan tumbuh-tumbuhan.
Bukan mudah mencari bahan untuk membina sarang…
dan sebab itulah sesetengah Ornithomimus akan mencuri.
Satu kelebihan datang lambat
ialah jiran sekeliling telah pun selesaikan bahagian paling sukar.
Sarang yang tak dijaga amat menarik perhatian.
Bagi koloni sebegini, kegiatan mencuri biasa berlaku
sehinggakan kadangkala, beberapa bahan membuat sarang
boleh ditemui di hampir setiap sarang di pulau itu.
Tapi, mencuri amat berisiko.
Tertangkap.
Dua ekor hadrosaur merayau berdekatan.
Ia akan makan dahan berdaun.
Jadi, ia perlu jaga sarangnya.
Kemahiran membina sarang mengambil masa beberapa tahun untuk dikuasai.
Tapi kejayaan bukan bergantung kepada pengalaman saja.
Dalam koloni yang padat, sering kali terdapat mangsa.
Bagi Ornithomimus, pulau sungai ini ialah tempat untuk melindungi
telur dan si anak yang bakal menetas.
Jauh di utara, suhu lebih rendah dan keadaan lebih mencabar.
Namun, di situlah destinasi sekawan hadrosaur ini
yang mahu merebut peluang yang ada di satu kawasan tertentu.
Kawasan yang memiliki sesuatu yang istimewa.
Leher panjang dinosaur ini kelihatan mengagumkan
dan ia dinamakan bersempena ciri itu.
Olorotitan, "Angsa Gergasi."
Seruan itu menjadi semakin kuat disebabkan "jambul" yang berongga.
Kawanan ini menuju ke kawasan gunung berapi terbesar di dunia.
Kawasan yang berbahaya dan mencabar.
Tapi setiap tahun, Olorotitans kembali ke situ…
kerana gunung berapi memastikan tanah panas.
Jadi, di sinilah kawanan ini bersarang.
Pasir gunung berapi yang hangat berfungsi sebagai alat pengeram telur.
Beberapa minggu selepas kedatangan kawanan tadi, telur pun menetas.
Hadrosaur menjaga anak-anaknya dengan kasih sayang.
Ia bawakan sesuap tumbuhan untuk anak-anaknya makan.
Setiap sarang mungkin mempunyai lebih 20 ekor anak hadrosaur.
Si anak menetas pada musim panas yang sekejap tapi menyuburkan.
Cahaya matahari yang sentiasa menyinari selama berminggu-minggu
membuatkan buluh air tumbuh cepat
dan dalam kuantiti mencukupi untuk seluruh kawanan.
Tumbuhan ini mengandungi lebih banyak khasiat daripada rumput.
Semasa musim panas yang panjang, anak hadrosaur cepat membesar.
Ia boleh mencecah separuh saiz dewasa dalam tahun pertama.
Buat masa ini, tanah gunung berapi ini
ialah tempat paling subur di Bumi.
Di darat…
serta di dalam air.
Tapi kesuburan itu membawa masalah kepada hadrosaur.
Kolam hangat dan cetek ialah tempat yang sesuai
untuk pembiakan nyamuk.
Setiap tahun, syurga ini berubah menjadi neraka.
Mengejutkan, kulit hadrosaur sangat nipis,
jadi, ia tak dapat melindungi dirinya daripada gigitan nyamuk.
Gigitan yang menggatalkan menyukarkannya untuk makan
lalu menjadikannya semakin lemah.
Si anak boleh kehilangan banyak darah.
Lama-kelamaan, kawanan ini terpaksa melarikan diri daripada digigit.
Jika si anak tak dapat kejar, si ibu akan tinggalkannya.
Semakin tinggi tempat yang dituju, angin kencang terasa amat melegakan.
Tapi hanya untuk yang dapat berjalan sejauh itu.
Antara beratus anak hadrosaur yang lahir, 1/10 saja dapat hidup pada tahun pertama.
Anak yang terselamat miliki peluang cerah untuk menjadi dewasa.
Dengan membina sarang di lembah gunung berapi,
ibu bapa hadrosaur memberikan anaknya kelebihan untuk mencapai alam dewasa.
Walaupun musim panas yang sekejap dan hangat adalah menyuburkan,
ia juga membawa kesukaran.
Udara panas tersejat dan menjadi tenaga elektrik.
Lalu, ribut kencang akan kerap melanda.
Di utara Amerika,
tumbuhan yang subur disebabkan sinaran cahaya matahari tanpa henti
kini hangus terbakar.
Kebanyakan haiwan melarikan diri daripada kebakaran ini.
Tapi bagi sesetengah haiwan, bencana ini mewujudkan peluang.
Dinosaur sepanjang 183 sentimeter ini, sejenis troodontid,
antara golongan paling kecil dalam kumpulan theropod.
Penglihatannya tajam kerana mata yang besar, walaupun dalam asap tebal.
Walaupun kecil, ia memiliki otak terbesar di Bumi.
Ia merupakan pemburu paling bijak, pandai sesuaikan diri dan mahir di Artik.
Semasa pinggir kebakaran,
troodontid berkumpul untuk memburu haiwan yang cuba melarikan diri.
Apa saja yang memarakkan lagi kebakaran mewujudkan lebih banyak peluang
buat pemburu Artik paling hebat pada zaman itu.
Berjaya.
Musim panas yang sekejap sudah berakhir,
hutan yang terselamat daripada kebakaran, mula bertukar warna.
Ini kali terakhir musim luruh mengeluarkan buahnya sebelum musim sejuk melanda.
Di Antartika, ais mula memaut di pergunungan tertinggi
walaupun pada musim panas.
Tapi kini, dengan suhu yang semakin rendah dan waktu siang yang pendek,
musim sejuk di kutub menyelebungi kawasan ini sekali lagi.
Haiwan perlu bersedia menyambut kedatangannya.
Hemisfera selatan memiliki spesies dinosaurnya tersendiri.
Ini ialah anak Antarctopelta, dinosaur kecil yang memakan tumbuhan.
Ia juga antara haiwan paling banyak perisai di dunia.
Namun begitu, anak Antarctopelta lebih selamat jika sentiasa bersama.
Jauh di selatan,
tumbuhan yang menjadi makanannya sudah berbulan-bulan tidak tumbuh.
Memandangkan musim sejuk semakin hampir, anak Antarctopelta lebih banyak berehat.
Ia berteduh bersama-sama bagi mengekalkan haba dan tenaga.
Kaki depan yang kuat membolehkannya meluaskan lagi tempat berhibernasi.
Tapi setiap kali ia kembali, saiznya semakin besar.
Sarangnya terasa agak kecil
dan hubungan adik-beradik mula terjejas.
Bagi setiap haiwan yang semakin dewasa, masa ini amat sukar.
Inilah masa ia perlu berpecah
dan mengambil langkah pertama mencari kawasan sendiri.
Sekali lagi, kawanan hadrosaur memulakan perjalanan.
Tanpa makanan, haiwan herbivor besar ini kembali
untuk mencari makanan di kawasan lebih panas…
dan meninggalkan yang lain untuk berdepan musim sejuk yang mencabar.
Usaha mencari kawasan yang sesuai
boleh membawa haiwan jauh meninggalkan habitat asalnya.
Tak banyak yang terselamat dalam pencarian ini.
Kawasan yang bagus memerlukan tempat berteduh.
Mungkin, sebuah gua.
Walaupun pada musim sejuk,
suhu dalam kebanyakan gua tidak begitu berubah.
Tapi, ia bukan hadrosaur pertama yang tertarik dengan gua ini.
Gua ini bersinar.
Ini ialah larva agas kulat
yang menghasilkan cahaya untuk menarik mangsa serangga.
Tempat ini sesuai
untuk seekor Antarctopelta berlindung daripada cuaca musim sejuk.
Ia akan selamat di sebalik "bintang" hidup yang aneh ini…
sementara di luar, salji mula turun.
Pada musim sejuk, kawasan hujung utara Artik boleh beku
dan mewujudkan landskap bersalji yang indah.
Bukan semua dinosaur memilih untuk beredar atau mencari tempat berteduh.
Dinosaur paling besar miliki kekuatan untuk bertahan.
Pachyrhinosaur.
Herbivor seberat 2,000 kilogram dengan kepala berperisai yang luar biasa.
Ia mencari tempat berlindung di hutan,
mencabut setiap daun daripada pokok dorman
dan menggali paku pakis untuk mendapatkan buah yang gugur.
Rutin musim luruh sudah berakhir,
tapi jantan yang kurang dominan masih mencuba untuk menjadi ketua.
Tapi ia terlupa siapa ketua sebenar.
Dinosaur tua ini ialah musuh yang digeruni
dan tak banyak haiwan berani mencabarnya.
Dinosaur jantan yang bertarung, takkan dapat makan atau berehat.
Memandangkan kekurangan makanan, suka mahu bina semula kekuatan,
dan kecederaan akan ambil masa lama untuk sembuh.
Lebih memburukkan keadaan…
pemburu paling kuat di Artik sentiasa memerhati.
Nanuqsaurus.
Spesies T. rex yang lebih kecil,
tapi masih cukup besar untuk membunuh seekor pachyrhinosaur.
Bagi musuh-musuh purba ini, dalam keadaan sebegini,
pertempuran akan diselesaikan bukan dengan kejutan, tapi strategi.
Di antara pokok, agak sukar buat kawanan ini berkumpul.
Ia akan cenderung untuk berpecah.
Kawanan yang cemas melarikan diri ke kawasan terbuka.
Nanuqsaur mengekori.
Di kawasan terbuka, kawanan ini boleh bersatu
dan membentuk benteng yang utuh dengan kepala berperisai dan kekuatannya.
Ribut salji semakin kencang.
Pertempuran yang amat sukar.
Pertempuran ini boleh berlarutan selama berhari-hari.
Kawanan ini akan selamat selagi ia tak berpecah.
Tapi nanuqsaur tidak berganjak…
dan sekali-sekala, menguji kelemahan kawanan itu.
Ribut salji ini membawa kepada pendamaian sementara.
Tapi sebaik saja ribut reda, pertempuran diteruskan.
Dalam pertempuran sengit ini,
cuma satu haiwan saja yang perlu tersasar…
bagi mencetuskan panik.
Memandangkan kawanan sudah berpecah, peluang pemangsa terbuka.
Pemburuan berterusan,
dan seekor dinosaur tak dapat mengejar yang lain.
Ia cuma mampu berpaling dan berdepan dengan penyerangnya.
Seekor pachyrhinosaur telah tewas dalam pertempuran ini.
Konflik berlarutan sepanjang musim ini.
Kini, haiwan-haiwan di sini perlu hadapi musim sejuk berpanjangan
sebelum matahari kembali dan membawa kehangatan buat hidupan luar biasa
di dunia ais.
Akan datang dalam Prehistoric Planet,
dinosaur terbang sebesar zirafah memburu mangsa
di antara pokok yang berselirat di hutan prasejarah.
Di sebalik kanopi planet hijau ini,
dinosaur menyerang hendap, memperaga dan merantau ke bawah tanah.
Bagi melihat sains di sebalik kisah ini,
layari laman web Prehistoric Planet sekarang.
Terjemahan sari kata oleh Hamizah